ՀՀ ԱԺ ՀՅԴ խմբակցության տեսակետը ներկայացրել է Արմեն Ռուստամյանը: Խմբակցության ղեկավարը հաջողություններ է մաղթել թեկնածուին՝ հավելելով, որ ընտրվելու դեպքում նորընտիր նախագահը պետք է շարունակի եւ պահպանի երկրի ձեռքբերումները՝ հրաժարվելով բացասական երեւույթներից: «ՀՀ նախագահի ընտրության հարցում խորհրդարանում կա փոխհամաձայնություն»,-ընդգծել է Արմեն Ռուստամյանը՝ նկատելով, որ Արմեն Սարգսյանի թեկնածությանը դեմ է միայն «Ելք» խմբակցությունը: «ՀՀ Սահմանադրությունը պետք է միս ու արյուն դառնա»,-դիմելով թեկնածուին՝ ասել է խմբակցության ղեկավարը: